text: Trý ráð til mammuna, ið stendur einsamøll við einum positivum testi - Marin Jakobsen
text: #000000
text: Hesaferð hevur Marin Jakobsen eina hugleiðing og trý ráð til mammuna, ið stendur einsamøll við einum postivum testi. Marin bloggar á Instagram, har hon eitur @marin_jakobsen . Hon hevur eitt barn og eitt er ávegis. Hon skrivar soleiðis:
text: #000001
text: Kanska sjeikurin og tú ikki finna væl útav tí. Kanska fíggjarstøðan er pressa. Kanska tú stendur uttan bakland ella følir teg ov unga.
text: #000003
text: Eg var 18 ár, tá ið eg hugdi niður á positiva testin, og eg trúði ikki mínum egnu eygum. Tað fyrsta eg føldi var, at eg var stúrin, men mamma mín hevði altíð lært meg, at eitt barn var ein gáva óðansæð hvat. Hendan lærdómin helt eg sera fast í, tá ið tíðirnar blivu avbjóðandi og harðar.
text: #000004
text: Parlagið, ið eg var í var ikki sunt, hvørki fyri meg ella barnið, og tað var sera stressandi fyri kroppin. Eg visti, at fosturtøka var ein møguleiki, men ikki fyri meg. Eg ynskti at kempa fyri hetta barnið, um eg so endaði einsamøll við tí. Eg visti, at umstøðurnar vóru alt annað enn optimalar.
text: #000005
text: Men tann 20. August 2019, átti eg ein fantastiskan drong, og hann er mín allarbesti vinur. Hann er størsta gávan, drívmegin og kærleikin, ið eg nakrantíð havi upplivað. Og erligt, so var tað torført at vera einlig mamma, men eg eri sannførd um, at tey bestu tingini í lívinum eru eisini tey strævnastu. – Einki kann vera so gevandi, uttan at vera so krevjandi!
text: #000006
text: Eg eri í dag 21 ár, saman við mínum lívskærleika og beri eina fitta lítla diddu, sum skal vera lítla systir Boas. Eg eri lukkuligari enn eg nakrantíð havi verið og tann besta avgerðin, ið eg nakrantíð tók var at bera, føða, uppdraga og elska mín lítla drong.
text: #000007
text: Um eg kundi givið 3 ráð, sum eg hevði ynskt, eg visti áðrenn eg bleiv mamma, so høvdu tað verið hesi:
text: #000008
text: 2. Tær nýtist ikki at duga at vera mamma, áðrenn tú verður tað.
text: #000011
text: So strævi, sum tað kann vera, so fert tú aldrin at uppliva nakað so lívsjáttandi sum at síggja títt lítla menniskja veksa. Tað er alt stríðið vert!❤️”
text: #000014